Paavo Piik

Paavo Piik (sündinud 28. detsembril 1983) on eesti luuletaja, näitekirjanik ja dramaturg. Alates 2012. aastast Eesti Lavastajate ja Dramaturgide Liidu liige, alates 2021. aastast selle juhatuse liige.

Haridustee
Ta on lõpetanud Oxfordi Ülikooli filosoofia, politoloogia ja majanduse erialal (2006) ning Eesti Muusika- ja Teatriakadeemia lavakunstikooli XXV lennus (2012) dramaturgina.

Looming
Avaldanud luulekogud "Kummuli linnad" (2006), "Lakoonia" (2008), "Kokkuplahvatus" (2009) ja "Harakuri" (2018) ning kirjutanud näidendi "Panso" (Merle Karusoo lavastus, 2010). Tema kirjutatud näidend "Keti lõpp" saavutas Eesti Teatri Agentuuri 2011. aasta näidendivõistlusel kolmanda koha.

Töö
Aastatel 2012–2017 töötas ta Tallinna Linnateatris dramaturg-lavastajana. Alates 2011. aastast on ta dramaturg-lavastaja ka Kinoteatris.

Tööd Linnateatris
 "Lantimiskunstnikud" – näidend ja lavastus kahasse Diana Leesaluga, esietendus 2012
 "Keti lõpp" – lavastaja Priit Võigemast, esietendus 2012

Tööd väljaspool teatrit
 "Diiva" – kontsertetendus, esietendus 2012
 "Püstijalukomöödia" – esietendus Kinoteatris 2011

Tunnustus 

 2011 Eesti Teatri Agentuuri näidendivõistluse III preemia ("Keti lõpp")
2019 Eesti Kultuurkapitali näitekunsti aastapreemia (koos Alissija-Elisabet Jevtjukova, Paul Piigi, Henrik Kalmeti, Aivo Ranniku, Marta Pulgaga (Kinoteatri Eksperimendi idee teostuse ja jäädvustamise eest)
2023 Eesti Teatriliidu algupärase dramaturgia auhind (näidend "Üle oma varju")

Isiklikku
Paavo Piigi vend on produtsent Paul Piik.

Paavo Piik on mitmekordne Eesti meister squash'is. Mängib jalgpalli FC Reaalis.

Viited

Välislingid

 Barbara Lehtna. Paavo Piik kirjutab haakuvale inimesele, Sirp, 5. aprill 2012
 Kaarel Kressa. Linnaluuletaja Paavo Piik ei salli liigseid sõnu, Eesti Päevaleht, 10. mai 2008

Eesti luuletajad
Eesti näitekirjanikud
Eesti Muusika- ja Teatriakadeemia vilistlased
Squash
Sündinud 1983